Den officielle flaskekapacitet er opgivet under den forudsætning, at der er tale om klassiske bordeauxflasker. Derfor skal du selvfølgelig være opmærksom på, om din vinsamling også består af eksempelvis champagne- eller bourgogneflasker, når du skal vurdere, hvilken kapacitet du kræver af dit vinkøleskab. Du skal også være opmærksom på, at for en del vinkøleskabes vedkommende gælder det, at den oplyste kapacitet kun opnås ved at lægge dine vinflasker hals mod hals.